text: үштаған маңғыстау облысы маңғыстау ауданындағы ауыл, ақтөбе ауылдық округі орталығы. аудан орталығы шетпе ауылынан қарай 65 км жерде, бостанқұмының солтүстік-батыс етегіндегі жазықта орналасқан. іргесі 1969 жылы ұжымшар негізінде ұйымдастырылған қаракөл қой кеңшарының орталығы есебінде қаланған. 1996 жылдан кейін кеңшардың таратылуына байланысты оның негізінде үштағанда және округтегі жарма, сазды ауылдарында бірнеше шаруа қожалықтары құрылды. 1999 жылы тұрғындар саны 1552 адам (786 ер адам және 766 әйел адам) болса, 2009 жылы 1325 адамды (690 ер адам және 635 әйел адам) құрады. үштағанға сауысқан темір жолы айырмасынан тұрғындарды ауыз сумен қамтамасыз ету үшін ұзын 30 км су құбыры тартылған. үштаған арқылы шетпе жаңаөзен автомобиль жолы өтеді. округ аумағында масат әулие қорымы сақталған.